ඉන්පසු ඔවුන් වැටුප් වැඩි වීම් ඉල්ලා සිටින අතර එය ආචාර්යවරුන්ගේ පොදු න්‍යාය පත්‍රය වන බවද දිසානායක මහතා කීවේය.ජනප්‍රිය පාසල්වලට සිසුන් දෙදෙනකු ඇතුළත් කිරීම සඳහා විශේෂ වරප්‍රසාදයක් ලබා දිය යුතුයි ඇතුලු ඉල්ලීම් කිහිපයක් ආචාර්යවරුන්ගේ පෞද්ගලික න්‍යාය පත්‍රයට ඇතුළත් වන බවද ඒ මහතා ප්‍රකා‍ශ කළේය.ආචාර්යවරුන් අද කරළියට ගෙන එන්නේ කැරළිකාර කණ්ඩායම් වල සටන් පාඨ බව පැහැදිලි යැයි කියන ඒ මහතා එක් වෘත්තිකයින් පිරිසකට පමණක් ඉල්ලන මේ විශේෂ වරප්‍රසාද ලබා දීම සිදු කළ යුතු නැතැයි ද කීවේය.ආචාර්යවරුන්ට සියයට 73.88 ක වැටුප් වැඩිවීමක් ලබා දී තිබියදී එය මදියැයි කියමින් වර්ජනය කරන ආචාර්යවරු සතියකට විශ්වවිද්‍යාලයක අධ්‍යාපනය ලබා දෙන කාලය පිළිබඳව ද සිතා බැලිය යුතු බව පවසන දිසානායක මහතා මේ නිසා ඔවුන් උගන්වන කාලය පිළිබදව විශ්ලේෂණය කිරීමට ක්‍රමවේදයක් සැකසිය යුතු බවට රජයට යෝජනා කරයි.ආචාර්යවරු උගන්වන පැය ගණන, ඔවුන්ගේ නව පර්යේෂණ, ඔවුන් උගන්වන විෂය නිර්දේශයන් පිළිබදව එමඟින් විශ්ලේෂණය කළ යුතු බවටද ඒ මහතා යෝජනා කරයි..